പുതിയ താരമായി സി ബെക്ക്, പ്രത്യേകതകള് അറിഞ്ഞാല് സ്വന്തമാക്കാന് കൊതിക്കും, ചെലവ് വളരെ നിസാരം കാലടി: ലിബിന് മാത്യു പനഞ്ചിക്കലിന്റെ മലയാറ്റൂരിലെ വീട്ടില് ഫോണ് വീണ്ടും നിലക്കാതെ ശബ്ദിക്കുകയാണ്. ഇത്തവണ ലിബിന് നിര്മിച്ച ഇലക്ട്രിക് സി.ബൈക്കാണ് താരം. കഴിഞ്ഞ വര്ഷം ലിബിന് ഇന്ക്യുബേറ്റര് കണ്ടെത്തിയത് വാര്ത്തകളില് ഇടം പിടിച്ചിരുന്നു. ലിബിന്റെ തന്നെ പഴയ സൈക്കിളിന്റെ ഫ്രെയിമാണ് സി.ബെക്കിനും. സൈക്കിള് വിത്ത് ബൈക്ക് എന്നാണ് കണ്ടുപിടുത്തതിന് പേരിട്ടിരിക്കുന്നത്. സൈക്കിളിന്റെയും ബൈക്കിന്റെയും പാര്ട്സ് ഉപയോഗിച്ചാണ് ബൈക്ക് നിര്മ്മിച്ചത്. 2 മുതല് 4 വരെ മണിക്കൂര് ചാര്ജ് ചെയ്താല് 40 കിലോമീറ്റര് വരെ യാത്ര ചെയ്യാന് സാധിക്കും. 30 കിലോമീറ്റര് വരെയാണ് സ്പീഡ്. 250 ഡബ്ല്യു പവര് ആവശ്യമുണ്ട്. രണ്ടുപേര്ക്ക് സുഖകരമായി യാത്ര ചെയ്യാന് സാധിക്കും. സെന്റ് തോമസ് ഹയര് സെക്കന്ഡറി സ്കൂളില് നിന്ന് ഈ വര്ഷം എസ്.എസ്.എല്.സി പരീക്ഷയില് 87 ശതമാനം മാര്ക്കോടെ വിജയിച്ച ലിബിന് ഇലക്ട്രോണിക്ക് എന്ജിനീയറാവണമെന്നാണ് ആഗ്രഹം.പിതാവ് മാര്ട്ടിന് മരിച്ച നാള് മുതല് വീട്ടുവേല ചെയ്താണ് ലിബിന്റെ അമ്മ ലിസി ലിബിനേയും മൂന്നു സഹോദരങ്ങളെയും നോക്കുന്നത്. ഏകദേശം 40000 രൂപയോളം ചെലവ് വരുമെന്നും എന്നാല് കൈയില് കുറച്ചു സാധനങ്ങള് ഉണ്ടായിരുന്നതിനാല് 3000 രൂപ മാത്രമാണ് ചെലവ് വന്നത്. ഇന്ക്യുബേറ്റര് കണ്ടെത്തിയ വാര്ത്ത കേരള കൗമുദി പത്രത്തില് പ്രസിദ്ധീകരിച്ചത് കണ്ട് കാലടി ആദിശങ്കരയില് നിന്ന് ആദരവും ഉന്നത പഠന വാഗ്ദാനവും ലഭിച്ചു, ലിബിന് മാത്യു പറഞ്ഞു.